Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Viime maanantaista lähtien Israel ei enää luokittele yhtään maata -
ns. täysin punaisiksi valtioiksi, eli myös niiden maiden kansalaiset -
voivat saapua Israeliin, edellyttäen, että ovat täysin rokotettuja.
Vastaavasti myös Israelin kansalaiset voivat matkustaa -
samoin rokotusedellytyksin mihin päin maailmaa tahansa, -
kunhan noudattavat kunkin maan asettamia erityisrajoituksia.
Israelin Terveysministeriö antoi suosituksensa sen jälkeen, -
kun oli todennut, että rajoitukset eivät enää suojaa samalla tavalla -
kuin koronan aikaisempien muunnosten aikana.
Suositus annettiin, vaikka viime tiistaina maassa todettiin -
yli 38.000 uutta tartuntaa.
Tartunnan saaneiden joukossa oli myös maan ulkoministeri Jair Lapid.
Vaikka Omikron leviää nopeasti, se on huomattavasti vaarattomampi.
Virus havaittiin ensimmäiseksi Etelä-Afrikassa.
Terveysviranomaisten mukaan Omikronin vaikutus poistuu lähes -
yhtä nopeasti, kuin se on tarttunutkin. Tämä koskee vain rokotettuja, -
sillä rokottamattomien kohdalla tilanne on edelleen huolestuttava.
Pysyttelemme edelleen tämän virusaiheen piirissä, -
sillä Kyproksella, joka on vajaan 500 kilometrin etäisyydellä Israelista, -
on havaittu jälleen uusi muunnos koronasta, -
jolla on sama geneettinen tausta kuin Delta- ja Omikron muunnoksilla.
Sille annettiin alustavaksi nimeksi Deltakron.
Kyproslaisten lääkärien ja tutkijoiden mukaan, -
sen ei pitäisi olla kovinkaan vaarallinen, -
ei ainakaan useasti rokotettujen piirissä, mutta osoittaa -
kuinka vaikeaa on torjua alkuperäistä covid-19:ta, -
jolla saattaa olla kymmenittäin erilaisia variaatioita.
Myös Ranskassa on löydetty uusi, toisentyyppinen muunnos koronasta -
nimeltään IHU, mutta kuten tämä kyproslainenkin muunnos, -
senkään ei uskota olevan siinä määrin vaarallinen, -
että antaisi aihetta nykyistä tehokkaampiin rajoituksiin.
Kyprokselta kantautui toinenkin uutinen, sillä varhain tiistaiaamulla, -
vain muutamia päiviä sitten, saarta ravisutti voimakas, -
6,6 magnitudin suuruinen maanjäristys.
Se tapahtui vain kahden kilometrin syvyydessä ja tuntui Kyproksen lisäksi
myös Israelissa, aina Tel Avivissa ja Haifassa, sekä Jerusalemissa saakka.
Järistyksen aiheuttamista tuhoista ei ole tieto uutiskatsausta laadittaessa -
mutta Israelin puolella sellaisista ei ole raportoitu.
Vaikka järistys tapahtui niinkin lähellä maan ja meren pintoja, -
ei sen todettu aiheuttaneen tsunamia, jotka tällaisissa tapauksissa -
ovat olleet hyvinkin yleisiä ja vaarallisia.
Kuten meillä kotimaassamme, niin myös Israelissa julkaistaan -
lähes viikoittain eri puolueiden kannatusmittauksia, eli gallupeja.
Nykyinen hallitus ei saa niissä kovinkaan korkeita prosenttiosuuksia,
kun taas sitä vastoin oppositio näyttää vain vahvistuvan.
Mikäli vaalit pidettäisiin nyt, niin suurimpana puolueena säilyisi -
edelleen Netanjahun johtama Likud, joka saisi 33 paikkaa.
Toiseksi kipuaisi Jair Lapidin johtama Yesh Atid -
kahdellakymmenellä edustajallaan.
Pääministeripuolue Yamina säilyttäisi nykyiset kuusi edustajaansa, -
mutta tälläkin hetkellä hallituksessa mukana oleva arabipuolue Raam -
nostaisi kannatustaan sekin kuuteen edustajaan nykyisen neljän asemasta.
Kaikkiaan näyttäisivät asetelmat sellaisilta, -
että oikeisto ja uskonnolliset ryhmät voisivat muodostaa -
toimivan enemmistö hallituksen, joka tarkoittaisi myös entisen pääministeri
Netanjahun palaamista takaisin vallankahvaan.
Israel ajaa YK-suurlähettiläänsä Gilad Erdanin välityksellä -
YK:n yleiskokoukselle päätöslauselmaehdotusta, -
jossa vaadittaisiin Holokaustin kieltäminen -
kansainvälisesti kiellettäväksi standardiksi.
Suurlähettiläs Erdan on käynyt asian tiimoilta keskusteluja -
eri valtioiden ja ryhmien kanssa ja todennut asialle löytyvän nyt -
enemmän kannatusta kuin pitkiin aikoihin.
Hänen mukaansa ja sitä perustellen, Holokaustin kieltäminen on osa -
uudelleen voimistuvaa antisemitismiä, -
jota tällä tavoin kyettäisiin jopa puolivirallisesti estämään.
YK:lla ei ole tosin minkäänlaista toimeenpanovaltaa näissä asioissa, -
mutta sen antama esimerkki olisi omiaan hillitsemään ääriryhmien ja -
uusnatsien Holokaustin kieltävää propagandaa ja juutalaisvastaisuutta.
Aikaisemmin, vuonna 2005, YK:n yleiskokous hyväksyi -
Israelin esittämän päätöslauselmaesityksen, -
jossa tammikuun 27. päivä, siis Auschwitzin vapauttamispäivä, -
julistettiin kansainväliseksi Holokaustin muistopäiväksi.
Viime vuonna, vuotta aikaisemmin solmittuun -
ns. Aabrahamin sopimukseen ei liittynyt mukaan -
muita arabi- tai islamilaisia valtioita, -
vaikka useiden kanssa käytiinkin tiiviitä neuvotteluja.
Nyt Israelin uusi hallitus on käynyt -
diplomaattiseen tunnustamiseen liittyviä neuvotteluja kahden pienen, -
islamilaista uskoa tunnustavan Intian valtameren saarivaltion kanssa.
Kyseessä ovat Komorien liittotasavalta, -
joka sijaitsee lähellä Afrikan sarvea, sekä keskemmällä Intian valtamerta -
sijaitseva, pitkälti toistatuhatta saarta käsittävä Malediivien tasavalta.
Kummassakin tapauksessa välittäjänä on toiminut Yhdysvallat, -
mutta mitään virallista läpimurtoa ei kuitenkaan ole vielä tapahtunut.
Sama koskee edelleen työn alla olevia kahta suurta -
islamilaista valtiota, Saudi-Arabiaa sekä Indonesiaa.
Palestiinalaishallinto kieltäytyy täyttämästä -
Yhdysvaltojen heille kohdistuvia vaatimuksia, jotka koskevat -
tuomituille terroristeille maksettavia palkkiorahoja sekä -
koulujen oppisuunnitelmissa edelleen olevia, -
väärää historiaa kuvaavien opetuksien hylkäämistä.
Palestiinalaishallinnon mukaan he eivät aio luopua näistä toimistaan -
ennen kuin Yhdysvallat täyttää omia lupauksiaan ja -
sitoumuksiaan heidän suuntaansa.
Näistä tärkeimmät ovat palestiinalaisille tarkoitetun -
konsulaatin avaaminen Jerusalemissa ja suhteiden täydellistä -
normalisoimista Yhdysvaltojen ja Palestiinan itsehallinnon kanssa.
"Koska he eivät täytä omia lupauksiaan, on ymmärrettävää, -
että meidänkään ei voi olettaa toimivan myönteisesti -
heidän vaatimuksiaan kohtaan",
sanoi eräs Mahmoud Abbasin hallinnon virkamies.
Joe Bidenin hallitus onkin lykännyt tuonnemmaksi -
aiemmin lupaamaansa konsulaatin avaamista Jerusalemiin, -
sillä Israelin hallitus ja kansan suuri enemmistö ovat jyrkästi sitä vastaan.
Myös Israelin hallituksen vasemman laidan ja keskustan mielipiteet -
ovat muuttuneet melkoisesti sitten nykyisen hallituksen -
ensimmäisten kuukausien ja etenkin juuri mahdollisuuksista neuvotella -
rauhasta palestiinalaisten kanssa.
Ulkoministerinä toimiva Jair Lapid oli vielä kesällä, puoli vuotta sitten, -
sitä mieltä, että sekä rauha, Jerusalemin jakaminen -
että kahden valtion malli olisivat neuvoteltavissa olevia kysymyksiä.
Nyt hän on kuitenkin hyvin julkisesti ilmoittanut, että mahdollisia -
neuvotteluja rauhasta palestiinalaisten kanssa ei tulla käymään, -
ei nykyisen hallinnon ja Naftali Bennettin pääministerikaudella, -
eikä hänen omalla vuorollaankaan runsaan puolentoista vuoden jälkeen.
Jair Lapid ilmaisi kantansa heti sen jälkeen, kun puolustusministeri -
Benny Gantz oli tavannut Mahmoud Abbasin kotonaan ja keskustellut -
tämän kanssa mahdollisuudesta avata lukkiutuneet rauhan neuvottelut.
Sekä pääministeri Bennettin että ulkoministeri Lapidin mukaan -
on mahdotonta aloittaa neuvotteluja ryhmän kanssa, -
joka on jo ennakolta maalannut itsensä huoneen nurkkaan -
ajamalla Israelin syyllistämiseen liittyviä päätöslauselmia -
niin kansainvälisillä foorumeilla, kuin yrittämällä saada Israel tuomituksi -
sotarikoksista Haagin Kansain- välisessä Rikostuomioistuimessa.
Lapidin mukaan Mahmoud Abbas yrittää myös epätoivoisesti -
saada Israelin tuomituksi rotusortoa, eli apartheidiä harjoittavaksi valtioksi
YK:n Ihmisoikeusneuvostossa.
Hän vaati myös pysyvän tutkintakomitean perustamista -
sekä Gazan kaistalla että Länsirannalla tapahtuvien -
ihmisoikeuteen liittyvien mahdollisten loukkausten tutkimiseksi.
"Kenen kanssa me voimme neuvotella ja mistä?" totesi ulkoministeri Lapid.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola